Iskrem

=Iskrem=

Iskrem er en av verdens mest spiste desserter.Iskrem kan varieres i det uendelige og alle finner sin smak.

Til ca 1,2 liter vanilje-is trenger du:

-1/2 liter H-melk -1/2 liter kremfløte -100 g sukker -12 store eggeplommer -2-3 vaniljestenger

1. Sett en bolle som tar 1,5-2 liter i fryseboksen

2. Pisk eggeplommer og sukker til tykk eggedosis.

3. Hell melk og fløte i en tykkbunnet kasserolle og kok opp sammen med 1 ss sukker. Splitt vaniljestengene og grav ut frøene som has i melkeblandingen sammen med selve stengene. Kok opp ved middels varme under stadig omrøring. Hell en tredel av den kokende melken i eggedosisen mens du pisker kraftig. Hell dette tilbake i kjelen og rør godt mens blandingen får koke ved svak varme til den har oppnådd passe tykkelse. Hvilket vil si at den "henger igjen" på baksiden av en treskje. Ta kjelen av platen og hell massen gjennom en sil over i den avkjølte bollen. Sett til avkjøling men pass på at det ikke danner seg snerk, derfor må du røre med jevne mellomrom.

4. Når blandingen er avkjølt helles den i iskremmaskinen og overføres til egnet emballasje for oppbevaring i fryseboks frem til bruk. Eller isen kan settes til innfrysing i fryseboksen i en så bredbunnet bolle som mulig. Da må du røre i isen minst tre ganger, og aller helst fire-fem, i løpet av innfrysingen som tar 3-4 timer. Iskremen må tas ut10 minutter før servering for å mykne. Den tåler minst en ukes opphold i fryseren.

5. Is kan serveres som en egen desserter eller som tilbehør til en annen dessert.